Gavepakke til Norge: Kroatia får poengtrekk i EM-kvalifiseringen
Da Kroatia spilte mot Italia den 12. juni, var et hakekors synlig i gresset på banen. Hakekorset gjorde at Kroatia for tredje gang under denne EM-kvalifiseringen ble satt under etterforskning av UEFA for rasisme. I dag har disiplinærkommisjonen offentliggjort sin avgjørelse: Poengtrekk for Norges grupperival. I tillegg må de betale 100.000 euro i bot og spille de neste hjemmekampene bak lukkede dører. – Jeg kjenner ikke saken utover det som har vært i media, men det er viktig at de som skal reagere på slikt, markerer det. De har tydeligvis funnet at ett poeng er passende straff, sier fotballpresident Yngve Hallén, og fortsetter: – Det har nok vært skjerpende at det ikke er første gang det er slike ting med Kroatia. Nå får vi håpe at det sportslig kommer til å stå i fokus i resten av kvalifiseringen. Kroatia har fått tre dager på seg til å levere en eventuell anke. Etter å ha mistet ett poeng, leder Kroatia puljen med 13 poeng, mens Italia har 11 og Norge 10 poeng på 3.-plass.Bulgaria-Norge (3/9) Norge-Kroatia (6/9) Norge-Malta (10/10) Italia-Norge (13/10) Kroatias fotballforbund la seg flate etter hakekorskampen, som ble spilt uten tilskuere etter UEFAs straff som følge av rasistiske tilrop fra tribunene i 5-1-kampen mot Norge i mars, og tilskuerbårket i det første møtet med Italia. Saken fortsetter under videoen – Vi beklager til alle supportere, til begge lag og til våre gjester fra Italia for nazisymbolet, sa Tomislav Pacak, talsmann for det kroatiske fotballforbundet. – Vi har et problem, og det er at fansen ikke respekterer reglene. Jeg er sint, sa Davor Suker, den tidligere stjernespissen, som nå er president i forbundet.Kroatias statsminister Zoran Milanovic skrev i sommer et brev til UEFA-president Michel Platini der han ba om mildest mulig straff for hakekorset. – Jeg forstår at det trolig blir sanksjoner mot Kroatias fotballforbund, men jeg vil be UEFA om å vise forståelse, skrev statsministeren.
UEFA har i dag avgjort at Kroatia trekkes ett poeng. Det sender Norge nærmere EM.